stanford-oval/wikipedia huggingface dataset:
สุพรหมัณยัน จันทรเศขร
ประวัติ

จันทรเศขร เกิดเมื่อวันที่ 19 ตุลาคม ค.ศ. 1910 ในเมืองลาฮอร์ ปัญจาบ บริติชอินเดีย ในครอบครัวชาวทมิฬ เป็นบุตรคนที่สาม จากพี่น้อง 10 คน มารดาชื่อสีตา (นามสกุลเดิม พาลกฤษณัน) บิดาชื่อ สุพรหมัณยะ อัยยาร์ ในภาษาสันสกฤต ชื่อ “จันทรเศขร” (จัน-ทระ-เส-ขอน) เป็นพระนามหนึ่งของพระศิวะ หมายถึง ผู้ถือพระจันทร์ และเป็นชื่อที่นิยมใช้ในหมู่ชาวทมิฬ (อย่างไรก็ตาม มีเอกสารบางชิ้นสะกดเป็นอักษรไทยว่า “จันทรสิกขา” ซึ่งไม่ตรงกับการถ่ายอักษรจากภาษาเดิม) สำหรับชื่อเล่น Chandra นั้นอาจถ่ายเป็นอักษรไทยว่า จันทร (จัน-ทระ) แต่เพื่อความสะดวกในการออกเสียงนิยมเขียน “จันทรา” (พระจันทร์ในภาษาอินเดีย ถือเป็นเพศชาย) ที่บ้านของจันทราใช้ภาษาทมิฬเป็นภาษาหลัก บิดาเป็นนักบัญชีในหน่วยงานของรัฐ และเป็นนักไวโอลินสมัครเล่นฝีมือดี ซึ่งได้แต่งตำราหลายเล่มว่าด้วยวิชาดนตรี ส่วนมารดานั้นมีความรู้ด้านวรรณกรรม เคยแปลวรรณกรรมเรื่อง A Doll’s House ของเฮ็นริก อิปเซิน เป็นภาษาทมิฬ
ในเบื้องต้น จันทราเรียนกับบิดามารดาที่บ้าน กระทั่งจบชั้นมัธยมต้น เมื่ออายุ 12 ปี และเข้าเรียนมัธยมปลายในโรงเรียนฮินดู เมืองติรุวัลลิกเกณิ ระหว่าง ค.ศ. 1922 – 1925 ต่อมาได้เข้าศึกษาที่เปรซิเดนซี คอลเลจ (วิทยาลัยในสังกัดของมหาวิทยาลัยมัทราส) ระหว่าง ค.ศ. 1925 – 1930 โดยได้รับปริญญาวิทยาศาสตรบัณฑิต (เกียรตินิยม) สาขาฟิสิกส์
เมื่อเดือนมิถุนายน ค.ศ. 1930 จันทรเศขรได้รับทุนจากรัฐบาลให้ไปศึกษาต่อระดับปริญญาโท ที่มหาวิทยาลัยเคมบริดจ์ และได้เข้าศึกษาที่ทรินิตีคอลเลจ และเป็นนักศึกษาวิจัยของศาสตราจารย์ ราล์ฟ เอช ฟาวเลอร์ และด้วยคำแนะนำของศาสตราจารย์ พอล ดิแรก ในฐานะส่วนหนึ่งของการศึกษา ทำให้จันทราได้ใช้เวลา 1 ปี ที่สถาบันฟิสิกส์เชิงทฤษฎี ในกรุงโคเปนเฮเกน ประเทศเดนมาร์ก และทำให้เขาได้พบกับศาสตราจารย์นิลส์ โปร์ ที่นี่
ในช่วงฤดูร้อน ค.ศ. 1933 จันทรเศขรได้รับปริญญาเอกจากมหาวิทยาลัยเคมบริดจ์ และในเดือนตุลาคม เขาได้รับเลือกให้เป็นไพรซ์ เฟลโลชิป ที่ทรีนิตีคอลเลจ ในช่วง ค.ศ. 1933 – 1937 ในระหว่างนี้ เขาได้คุ้นเคยกับเซอร์อาร์เธอร์ เอดดิงตัน และศาสตราจารย์ อี เอ มิลน์
เดือนกันยายน ค.ศ. 1936 จันทรเศขรกลับไปแต่งงานที่อินเดีย กับลลิตา ทุไรสวามิ ซึ่งเป็นรุ่นน้องเขา 1 ปี ทั้งสองเคยรู้จักกันเมื่อครั้งเรียนที่เปรซิเดนซี คอลเลจ ในเมืองมัทราส ในอัตชีวประวัติโนเบลนั้น จันทรเศขรเขียนไว้ว่า “ความเข้าใจอย่างอดทน การสนับสนุน และกำลังใจจากลลิตา นับเป็นหัวใจหลักในชีวิตข้าพเจ้า”
ประวัติ > การทำงาน

เดือนธันวาคม ค.ศ. 1936 จันทรเศขรได้ตอบรับเข้าทำงานในมหาวิทยาลัยชิคาโก ในตำแหน่งผู้ช่วยศาสตราจารย์ และได้รับตำแหน่ง Morton D. Hull Distinguished Service Professor of Theoretical Astrophysics เมื่อ ค.ศ. 1952 และได้รับการยกย่องเป็นศาสตราจารย์เกียรติคุณ เมื่อ ค.ศ. 1985
จันทรเศขรเคยทำงานที่หอดูดาวเยอร์คีส (Yerkes Observatory) ในเมืองวิลเลียมส์ เบย์ รัฐวิสคอนซิน ซึ่งดำเนินการโดยมหาวิทยาลัยชิคาโก เมื่อองค์การนาซาได้สร้างห้องปฏิบัติการเพื่อการวิจัยด้านฟิสิกส์ดาราศาสตร์และอวกาศ (Laboratory for Astrophysics and Space Research หรือ LASR) เมื่อ ค.ศ. 1966 ที่มหาวิทยาลัยแห่งนี้ จันทรเศขรได้ครอบครองพื้นที่หนึ่งในสี่ของสำนักงานบนชั้นที่สอง และได้อาศัยอยู่ห่างจากมหาวิทยาลัยราวหนึ่งไมล์ หลังจากมีการสร้างกลุ่มอาคารที่พักขึ้นเมื่อปลายทศวรรษ 1960
"จันทรา เป็นหนึ่งในนักฟิสิกส์ดาราศาสตร์ที่ยิ่งใหญ่ในยุคนี้ เขาแสดงให้เห็นว่า ดาวแคระขาวไม่อาจมีมวลเกินขีดจำกัด 
นั่นคือ มวลในระดับที่ก่อให้เกิดการระเบิดของซูเปอร์โนวา และให้ความสว่างสูงสุดในท้องฟ้า
จันทรายังเป็นครูสอนภาษาอังกฤษที่ยิ่งใหญ่ที่สุดเท่าที่ผมรู้จัก"

– ฮันส์ เบเทอ, นักฟิสิกส์รางวัลโนเบล ค.ศ. 1967, และศาสตราจารย์เกียรติคุณฟิสิกส์แห่งมหาวิทยาลัยคอร์เนลล์
ในช่วงสงครามโลกครั้งที่ 2 จันทรเศขรทำงานที่ห้องปฏิบัติการวิจัยขีปนศาสตร์ ที่เอเบอร์ดีน พรูฟวิง กราวนด์ ในรัฐแมรีแลนด์ ขณะอยู่ที่นั่น เขาได้ทำงานเพื่อแก้ปัญหาด้านขีปนศาสตร์ เช่น รายงานสองชิ้น ในปี ค.ศ. 1943 เรื่อง On the decay of plane shock waves และ The normal reflection of a blast wave เขามีโอกาสจะได้เข้าร่วมงานกับห้องปฏิบัติการลอส อะลามอส ที่มีชื่อเสียง แต่ความล่าช้าในการตรวจสอบประวัติทำให้ต้องล้มเลิก
ขณะที่จันทราและภรรยาอยู่ในอเมริกา บิดาที่อยู่ในอินเดียคอยหาตำแหน่งงานที่ดีไว้ให้ เพื่อหวังว่าลูกชายจะได้กลับไปบ้านเกิด แต่ในที่สุดจันทราก็ได้สิทธิเป็นพลเมืองของสหรัฐอเมริกา เมื่อ ค.ศ. 1953
ระหว่าง ค.ศ. 1952 – 1971 จันทรเศขรรับหน้าที่เป็นบรรณาธิการบริหารของวารสาร Astrophysical Journal (ApJ) โดยได้ปั้นแต่งจากวารสารท้องถิ่น ให้กลายเป็นวารสารชั้นนำด้านฟิสิกส์ดาราศาสตร์ในระดับนานาชาติ
จันทรเศขรได้พัฒนารูปแบบการทำงานต่อเนื่องในด้านฟิสิกส์สาขาหนึ่ง ๆ โดยเฉพาะเป็นเวลานาน, ด้วยเหตุนี้ ชีวิตการทำงานของเขาจึงอาจแบ่งได้เป็น 7 ช่วง ดังนี้
โครงสร้างของดาว รวมทั้งทฤษฎีดาวแคระขาว ระหว่าง ค.ศ. 1929 – 1939
พลวัตของดาว และการเคลื่อนที่แบบบราวน์ ระหว่าง ค.ศ. 1939 – 1943
ทฤษฎีการถ่ายโอนการแผ่รังสี ทฤษฎีบรรยากาศของดาวฤกษ์ ทฤษฎีควอนตัมของไอออนลบของไฮโดรเจน และทฤษฎีบรรยากาศของดาวเคราะห์ รวมทั้งทฤษฎีการสว่างและการเกิดขั้วของท้องฟ้าที่มีแสงแดด ระหว่าง ค.ศ. 1943 – 1950
เสถียรภาพอุทกพลศาสตร์ และอุทกศาสตร์เชิงแม่เหล็ก รวมทั้งทฤษฎีการพา เรย์ลี-เบอร์นาร์ด จาก ค.ศ. 1950 – 1961
สมดุลและเสถียรภาพของค่าอีลิปซอยด์ของสมดุล แต่ได้ศึกษาสัมพัทธภาพทั่วไปด้วย ในช่วงทศวรรษ 1960
ทฤษฎีทั่วไปแห่งสัมพัทธภาพ และฟิสิกส์ดาราศาสตร์เชิงสัมพัทธภาพ ระหว่าง ค.ศ. 1962 – 1971
ทฤษฎีคณิตศาสตร์ของหลุมดำ ระหว่าง ค.ศ. 1974 – 1983
ประวัติ > คุณครูชื่อจันทรา

เมื่ออยู่ที่มหาวิทยาลัยชิคาโก จันทราทำหน้าที่เป็นนักวิจัยและอาจารย์ ที่ดูแลเอาใจใส่ลูกศิษย์อย่างใกล้ชิด นับเป็นแบบอย่างที่ดีของนักศึกษา โดยได้ดูแลงานวิจัยระดับปริญญาเอกของนักศึกษากว่า 45 ราย ตัวอย่างที่ทราบกันดีอย่างหนึ่ง ก็คือ การอุทิศตนในการสอนอย่างดียิ่งในช่วงคริสต์ทศวรรษ 1940 ที่ต้องขับรถไปกลับกว่า 100 ไมล์ต่อสัปดาห์ เพื่อสอนนักศึกษาเพียงสองคนเท่านั้น และในเวลาไม่นานต่อมา ในปี ค.ศ. 1957 นักศึกษาทั้งชั้น (สองคนนั้น) ก็ได้รับรางวัลโนเบลสาขาฟิสิกส์ นั่นคือ หลี่เจิ้งเต้า (T.D. Lee; 李政道) และ หยางเจิ้นหนิง (C.N. Yang; 楊振寧)
นอกจากงานด้านวิทยาศาสตร์ จันทรเศขรยังเขียนหนังสือเล่มหนึ่ง เมื่อ ค.ศ. 1987 ว่าด้วยปรัชญาสุนทรียศาสตร์ในวิทยาศาสตร์ เรื่อง Truth and Beauty: Aesthetics and Motivations in Science และมักจะบรรยายถึงความสัมพันธ์ระหว่างศิลปะและวิทยาศาสตร์อยู่เสมอ
ระหว่าง ค.ศ. 1990 – 1995 จันทรเศขรมุ่งมั่นทำโครงการอย่างหนึ่ง เพื่ออธิบายการอ้างเหตุผลทางเรขาคณิตใน Philosophiae Naturalis Principia Mathematica ของไอแซค นิวตัน โดยใช้ภาษาและระเบียบวิธีของแคลคูลัสธรรมดา ความพยายามดังกล่าวปรากฏผลในหนังสือเรื่อง Newton's Principia for the Common Reader ตีพิมพ์เมื่อ ค.ศ. 1995
ประวัติ > วาระสุดท้าย

จันทรเศขรทำงานในมหาวิทยาลัยชิคาโก ตั้งแต่ ค.ศ. 1937 โดยเบื้องต้นได้ทำงานที่หอดูดาวเยอร์คีส และต่อมาได้ทำงานที่สถาบันวิจัยเฟอร์มี กระทั่งถึงแก่กรรมด้วยภาวะหัวใจล้มเหลว เมื่อ ค.ศ. 1995 ขณะอายุ 84 ปี
ผลงาน

ความสำเร็จที่มีชื่อเสียงมากที่สุดของจันทรเศขร คือ ขีดจำกัดจันทรเศขร (Chandrasekhar limit) หรือ มวลจันทรเศขร (Chandrashekhar mass) โดยค่าดังกล่าว คือมวลที่มากที่สุดที่เป็นไปได้ของดาวแคระขาว คือประมาณ 1.44 เท่าของมวลดวงอาทิตย์ หรือเทียบเท่า, และเป็นมวลน้อยที่สุดที่ในที่สุดดาวฤกษ์จะกลายเป็นดาวนิวตรอน หรือหลุมดำ ภายหลังจากเกิดซูเปอร์โนวา จันทรเศขรคำนวณค่าดังกล่าวเป็นครั้งแรก เมื่อ ค.ศ. 1930 ในช่วงที่เขาเดินทางครั้งแรกไปยังเคมบริดจ์เพื่อศึกษาต่อ
ในครั้งแรกที่จันทราเสนอเรื่องนี้ในช่วงที่อยู่ในทรีนิตีคอลเลจ ช่วงทศวรรษ 1930 เขาถูกคัดค้านอย่างรุนแรงจากอาร์เธอร์ เอดดิงตัน ซึ่งทำให้จันทราท้อแท้อย่างมาก เนื่องจากไม่มีนักฟิสิกส์ที่น่าเชื่อถือคนใดในยุโรปมาช่วยแก้ต่างให้เขา กรณีดังกล่าวสร้างความขมขื่นแก่จันทราเป็นอย่างยิ่ง และรายงานดังกล่าวของจันทราไม่ได้รับการรับรองเพื่อให้ราชสมาคมตีพิมพ์ เขาจึงส่งไปตีพิมพ์ใน Astrophysical Journal ในอเมริกา และตีพิมพ์เมื่อเดือนมีนาคม 1931 และไม่นานต่อมา ขีดจำกัดจันทรเศขร ก็เป็นที่ยอมรับในแวดวงฟิสิกส์ดาราศาสตร์
จันทราเป็นนักวิทยาศาสตร์ที่ขยันและมุ่งมั่น เมื่อสิ้นสุดการศึกษาแต่ละช่วง ก็ได้รวบรวมแนวคิดและทฤษฎีมาตีพิมพ์เป็นเล่ม เพื่อให้อนุชนรุ่นหลังได้ศึกษา จันทรานั้นแต่งตำราเอาไว้ไม่มากนัก แต่ก็มียอดขายสูงนับแสนเล่ม โดยหนังสือแต่ละเล่มมีความหนาไม่น้อยเลย สำหรับเล่มสุดท้าย (ตีพิมพ์ก่อนถึงแก่กรรมเพียง 2 เดือน) มีความหนาถึง 600 กว่าหน้า
เกียรติคุณและอนุสรณ์

จันทรเศขรได้รับรางวัลโนเบลสาขาฟิสิกส์ เมื่อ ค.ศ. 1983 จากการศึกษากระบวนการทางฟิสิกส์ที่สำคัญต่อโครงสร้างและวิวัฒนาการของดาวฤกษ์ จันทรเศขรยอมรับเกียรติดังกล่าว แต่เสียใจที่มีการอ้างถึงเฉพาะผลงานเฉพาะช่วงแรกของชีวิต โดยมองว่าไม่เห็นความสำคัญของความสำเร็จตลอดชีวิตของเขา
นอกจากนี้เขายังได้รับปริญญากิตติมศักดิ์ 20 ปริญญา และได้รับเลือกเป็นสมาชิกสมาคมวิชาการ 21 แห่ง รวมทั้งได้รับรางวัลอื่น ๆ อีกมากนอกเหนือจากรางวัลโนเบล เช่น เหรียญทองจากราชสมาคมดาราศาสตร์แห่งลอนดอน, รางวัลรัมฟอร์ดแห่งสำนักศิลปะและวิทยาศาสตร์แห่งอเมริกา, เหรียญพระราชทานจากราชสมาคมแห่งอังกฤษ, เหรียญแห่งชาติด้านวิทยาศาสตร์, และเหรียญเฮนรี เดรเปอร์ แห่งสำนักวิทยาศาสตร์แห่งชาติ เป็นต้น
เมื่อ ค.ศ. 1999 องค์การบริหารการบินและอวกาศ (นาซ่า) ตั้งชื่อกล้องโทรทรรศน์อวกาศแห่งที่สาม จากหอดูดาวอวกาศขนาดใหญ่ 4 แห่ง จากการประกวดตั้งชื่อกว่า 6,000 ชื่อ จาก 50 รัฐ และ 61 ประเทศ โดยใช้ชื่อว่ากล้องโทรทรรศน์รังสีเอกซ์จันทรา (Chandra X-ray Observatory) ซึ่งถูกส่งและปล่อยจากกระสวยอวกาศโคลัมเบีย เมื่อวันที่ 23 กรกฎาคม ค.ศ. 1999
จันทราได้รับรางวัล “ปัทมะ วิภูษัณ” นำหน้าชื่อ เป็น “ปัทมะ วิภูษัณ สุพรหมัณยัน จันทรเศขร” อันเป็นรางวัลการยกย่องให้เกียรติอย่างสูงเป็นอันดับสองที่มอบแก่พลเรือนอินเดีย (รองจากรางวัล “ภรต รัตนะ”) มอบให้แก่ผู้ทำคุณงามความดีแก่ประเทศชาติ เขาได้รับรางวัลนี้ในปี ค.ศ. 1968 จากสาขาวิทยาศาสตร์และวิศวกรรมศาสตร์ ผู้ได้รับรางวัลคนแรกคือ สัตเยนทร นาถ โพส (Satyendra Nath Bose)
เลขจันทรเศขร (Chandrasekhar number) เป็นปริมาณไร้มิติของอุทกพลศาสตร์เชิงแม่เหล็ก (Magnetohydrodynamics) ก็ตั้งตามชื่อของเขา นอกจากนี้ยังมีการตั้งชื่อให้กับดาวเคราะห์น้อยขนาด 34 กิโลเมตรว่า “ดาวเคราะห์น้อย 1958 จันทรา” (1958 Chandra)
เกียรติคุณและอนุสรณ์ > ขีดจำกัดจันทรเศขร (Chandrashekhar limit)

ดาวแคระขาวนั้นเป็นดาวฤกษ์ (อย่างดวงอาทิตย์ของเรา) ที่มีวิวัฒนาการขั้นสูงสุด โดยอาจมีรัศมีมากกว่าเดิมนับร้อย ๆ เท่า ในขั้นนี้อะตอมบนผิวหน้าจะไม่มีความถ่วงที่สูงพอจะยึดเอาไว้ แต่ยังมีแรงดันที่เข้มแผ่ออกมาจากภายใน อะตอมบางส่วน โดยเฉพาะไฮโดรเจนจะพุ่งออกมา และมวลของดาวดวงนั้นจะค่อย ๆ ลดลง จากทฤษฎีแสดงว่าดาวที่มีมวลถึง 8 เท่าของดวงอาทิตย์จะสูญเสียมวลไปในลักษณะเช่นนี้ และลดลงต่ำกว่าขีดจำกัดจันทรเศขร
ขีดจำกัดนี้มีผลต่อดาวที่มีมวลมากกว่า 8 เท่าของดวงอาทิตย์ด้วย สสารในแกนกลางของมันจะกลายเป็นเหล็กด้วยปฏิกิริยานิวเคลียร์ ถึงจุดนี้จะไม่มีพลังงานนิวเคลียร์อีกต่อไป เช่นเดียวกับในดาวแคระขาว เมื่อแกนเหล็กมีมวลเท่ากับมวลจันทรเศขร มันจะยุบเป็นดาวนิวตรอน และส่วนที่เหลือจะถูกผลักออกไป กลายเป็นซูเปอร์โนวาชนิด II ดาวแคระขาวบางแบบจะดึงสสารเข้ามาจากภายนอก และเมื่อมวลมากเท่ากับขีดจำกัดจันทรเศขร มันจะกลายเป็นซูเปอร์โนวาเช่นกัน ในกรณีนี้เรียกว่า ซูเปอร์โนวาชนิด Ia
การค้นพบนี้นับเป็นพื้นฐานของฟิสิกส์ดาราศาสตร์สมัยใหม่ เนื่องจากแสดงให้เห็นว่าดาวฤกษ์ที่มีมวลสูงกว่าดวงอาทิตย์ของเรามาก ๆ จะต้องระเบิด หรือไม่ก็กลายเป็นหลุมดำ
รายชื่องานเขียน

An Introduction to the Study of Stellar Structure (1939), ISBN 9780486604138
Principles of Stellar Dynamics (1942), OCLC 315930392
Radiative Transfer (1950), OCLC 1261755
Hydrodynamic and Hydromagnetic Stability (1961), OCLC 776597075
Ellipsoidal Figures of Equilibrium (1969), OCLC 1141818441
The Mathematical Theory of Black Holes (1983), ISBN 9780198512912
Truth and Beauty: Aesthetics and Motivations in Science (1987), ISBN 9780226100869
Newton's Principia for the Common Reader (1995), ISBN 9780198517443
นอกจากนี้ยังมีรายงานวิชาการอีกเป็นจำนวนมาก โดยตีพิมพ์ในวารสารวิชาการด้านดาราศาสตร์ ทั้งในสหรัฐอเมริกา และประเทศอื่น ๆ ในยุโรป
กอร์โน-อัลไตสค์

| กอร์โน-อัลไตสค์ Горно-Алтайск |
| --- | --- |
เมือง
การถอดเสียงอื่น
 • Altay: Туулу Алтай
มุมมองของกอร์โน-อัลไตสค์
   ธง ตราอาร์ม
เพลง: ไม่มี
ที่ตั้งของกอร์โน-อัลไตสค์ 
กอร์โน-อัลไตสค์ที่ตั้งของกอร์โน-อัลไตสค์แสดงแผนที่รัสเซียกอร์โน-อัลไตสค์กอร์โน-อัลไตสค์ (รัสเซีย)แสดงแผนที่รัสเซีย
พิกัด:  51°57′N 85°58′E﻿ / ﻿51.950°N 85.967°E﻿ / 51.950; 85.967
ประเทศ: รัสเซีย
หน่วยองค์ประกอบ: สาธารณรัฐอัลไต
สถาปนา: 1824
จัดตั้งเป็นเมือง: 27 กุมภาพันธ์ พ.ศ. 2471
การปกครอง
 • องค์กร: สภาเทศบาลเมือง
 • นายกเทศมนตรี: วิกเตอร์ โอล็อคกิน
พื้นที่
 • ทั้งหมด: 95.5 ตร.กม. (36.9 ตร.ไมล์)
ความสูง: 290 เมตร (950 ฟุต)
ประชากร (สำมะโนครัวปี 2010)
 • ทั้งหมด: 56,933 คน
 • ประมาณ (2018): 63,214 (+11%) คน
 • อันดับ: 289 ในปี 2010
 • ความหนาแน่น: 600 คน/ตร.กม. (1,500 คน/ตร.ไมล์)
สถานะการบริหาร
 • เขตย่อยของ: เขตเมืองกอร์โน-อัลไตสค์
 • เมืองศูนย์กลางของ: สาธารณรัฐอัลไต
 • เมืองศูนย์กลางทางการบริหารของ: เขตเมืองกอร์โน-อัลไตสค์
สถานะเทศบาล
 • เขตเมือง: เขตเมืองกอร์โน-อัลไตสค์
 • เมืองศูนย์กลางทางการบริหารของ: เขตเมืองกอร์โน-อัลไตสค์
รหัสไปรษณีย์: 649000, 649002, 649006, 649007, 649700
รหัสโทรศัพท์: +7 38822
รหัส OKTMO: 84701000001
เว็บไซต์: www.gornoaltaysk.ru
กอร์โน-อัลไตสค์ (รัสเซีย: Го́рно-Алта́йск; อัลไต: Улалу; อังกฤษ: Gorno-Altaysk; 
เดิมขื่อ Ulala ก่อนปี ค.ศ. 1932) เป็นเมืองหลวงของสาธารณรัฐอัลไต ประเทศรัสเซีย
เมืองกอร์โน-อัลไตสค์มีประชากรประมาณ 64,000 คนในปี ค.ศ. 2020 โดยมีการเติบโตอย่างต่อเนื่องในช่วงหลายปีที่ผ่านมา ในอดีต เมืองนี้เป็นที่รู้จักในชื่อ Ulala (จนถึง 23 มิถุนายน ค.ศ. 1932) และจากนั้นใช้ชื่อว่า Oyrot-Tura (23 มิถุนายน ค.ศ. 1932 - 7 มกราคม ค.ศ. 1948)
ภูมิอากาศ

กอร์โน-อัลไตสค์เป็นเขตภูมิอากาศชื้นภาคพื้นทวีป (Köppen Dfb) ในฤดูหนาวจะมีอากาศหนาวจัด ส่วนฤดูร้อนมีอากาศอบอุ่นถึงอบอุ่นมากและมีฝนตก พืชพรรณเป็นป่าผสม ทั้งป่าสนและป่าผลัดใบ
| ข้อมูลภูมิอากาศของกอร์โน-อัลไตสค์ (1981-2010)> เดือน | ข้อมูลภูมิอากาศของกอร์โน-อัลไตสค์ (1981-2010)> ม.ค. | ข้อมูลภูมิอากาศของกอร์โน-อัลไตสค์ (1981-2010)> ก.พ. | ข้อมูลภูมิอากาศของกอร์โน-อัลไตสค์ (1981-2010)> มี.ค. | ข้อมูลภูมิอากาศของกอร์โน-อัลไตสค์ (1981-2010)> เม.ย. | ข้อมูลภูมิอากาศของกอร์โน-อัลไตสค์ (1981-2010)> พ.ค. | ข้อมูลภูมิอากาศของกอร์โน-อัลไตสค์ (1981-2010)> มิ.ย. | ข้อมูลภูมิอากาศของกอร์โน-อัลไตสค์ (1981-2010)> ก.ค. | ข้อมูลภูมิอากาศของกอร์โน-อัลไตสค์ (1981-2010)> ส.ค. | ข้อมูลภูมิอากาศของกอร์โน-อัลไตสค์ (1981-2010)> ก.ย. | ข้อมูลภูมิอากาศของกอร์โน-อัลไตสค์ (1981-2010)> ต.ค. | ข้อมูลภูมิอากาศของกอร์โน-อัลไตสค์ (1981-2010)> พ.ย. | ข้อมูลภูมิอากาศของกอร์โน-อัลไตสค์ (1981-2010)> ธ.ค. | ข้อมูลภูมิอากาศของกอร์โน-อัลไตสค์ (1981-2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | −9.2 (15.4) | −7.5 (18.5) | 0.0 (32) | 10.5 (50.9) | 19.7 (67.5) | 25.2 (77.4) | 26.8 (80.2) | 24.2 (75.6) | 18.6 (65.5) | 8.8 (47.8) | −1.4 (29.5) | −8.0 (18) | 9.0 (48.2) |
| อุณหภูมิเฉลี่ยแต่ละวัน °C (°F) | −14.2 (6.4) | −13.3 (8.1) | −5.8 (21.6) | 4.5 (40.1) | 12.8 (55) | 18.5 (65.3) | 20.3 (68.5) | 17.8 (64) | 12.2 (54) | 3.9 (39) | −5.7 (21.7) | −12.6 (9.3) | 3.2 (37.8) |
| อุณหภูมิต่ำสุดเฉลี่ย  °C (°F) | −19.1 (-2.4) | −19.1 (-2.4) | −11.5 (11.3) | −1.5 (29.3) | 5.9 (42.6) | 11.8 (53.2) | 13.9 (57) | 11.4 (52.5) | 5.8 (42.4) | −1.0 (30) | −10.0 (14) | −17.1 (1.2) | −2.5 (27.5) |
| หยาดน้ำฟ้า มม (นิ้ว) | 16 (0.63) | 16 (0.63) | 16 (0.63) | 29 (1.14) | 57 (2.24) | 62 (2.44) | 73 (2.87) | 67 (2.64) | 47 (1.85) | 41 (1.61) | 26 (1.02) | 22 (0.87) | 472 (18.58) |
แหล่งที่มา: "Climate Data – Russia".
การป้องกันตัวชี้ที่เป็นโมฆะ

การป้องกันตัวชี้ที่เป็นโมฆะ (อังกฤษ: null safety)  หรืออาจเรียกว่าการป้องกันวอยด์  (อังกฤษ: void safety) เป็นคุณสมบัติของภาษาโปรแกรมเชิงวัตถุ ว่าตัวชี้ใดๆ (หรือ reference ไปยังวัตถุใดๆ) จะไม่เป็นตัวชี้ที่เป็นโมฆะ (อาจเรียกว่า void หรือ null) เพราะถ้าหากโปรแกรมพยายามเรียกดูข้อมูลที่อยู่ที่ตัวชี้ (หรือ reference) เหล่านั้น จะสามารถทำให้เกิดเป็นสิ่งผิดปรกติ และ/หรือ ทำให้โปรแกรมล่มได้
การป้องกันตัวชี้ที่เป็นโมฆะคือการรับประกันเวลาคอมไพล์ ว่าจะไม่มีการขอดูข้อมูลที่อยู่ที่ตัวชี้ที่เป็นโมฆะโดยเด็ดขาด
ในภาษาโปรแกรม

ความพยายามในช่วงแรกที่จะรับประกันการป้องกันตัวชี้ที่เป็นโมฆะคือการออกแบบ ภาษาSelf
ภาษาไอเฟล มีการป้องกันตัวชี้ที่เป็นโมฆะตามมาตรฐาน ISO - ECMA ของมัน การป้องกันตัวชี้ที่เป็นโมฆะของมันได้ถูกนำมาใช้ใน EiffelStudio โดยเริ่มจาก เวอร์ชัน 6.1 และใช้วากยสัมพันธ์สมัยใหม่ที่ขึ้นต้นด้วย เวอร์ชัน 6.4
ภาษา Spec# ซึ่งเป็นภาษาวิจัยจาก Microsoft Research มีแนวคิดเรื่อง "ชนิดข้อมูลที่ไม่สามารถเป็นโมฆะได้" ซึ่งกล่าวถึงการป้องกันตัวชี้ที่เป็นโมฆะ
ถึงแม้ว่าภาษาบนระบบดอตเน็ตและดอตเน็ตเฟรมเวิร์กมักจะมีการป้องกันตัวชี้ที่เป็นโมฆะ ภาษา F# ได้รับการยกเว้นจากการป้องกันตัวชี้ที่เป็นโมฆะ
ภาษาซีชาร์ปจะตรวจสอบการป้องกันตัวชี้ที่เป็นโมฆะในเวลาคอมไพล์ตั้งแต่เวอร์ชัน 8 อย่างไรก็ตาม เพื่อให้เข้ากันได้กับภาษาเวอร์ชันที่เก่ากว่านั้น ผู้ใช้จะต้องเลือกใช้คุณลักษณะนี้ด้วยตนเอง แบบต่อโปรเจ็กต์หรือต่อไฟล์
ภาษาดาร์ต ของ Google ตรวจสอบการป้องกันตัวชี้ที่เป็นโมฆะตั้งแต่เวอร์ชัน 2.0 ในเดือนสิงหาคม 2018
ยังมีภาษาอื่นๆ ที่ใช้"ชนิดข้อมูลที่ไม่สามารถเป็นโมฆะได้"โดยปริยาย เช่น ภาษาคอตลิน (รัสเซีย: Ко́тлин) ของบริษัท JetBrains, ภาษารัสต์, และภาษาสวิฟต์ (อังกฤษ: Swift) ของ Apple.
กอสต์ยาอิซบูดูเชโว

| กอสต์ยาอิซบูดูเชโว |
| --- | --- |

ประเภท: ไซไฟ
สร้างโดย: Kir Bulychov
เขียนโดย: Pavel Arsenov Kir Bulychov
กำกับโดย: Pavel Arsenov
แสดงนำ: Natalya Guseva Aleksei Fomkin Maryana Ionesyan Ilya Naumov
ผู้ประพันธ์ดนตรีแก่นเรื่อง: Yevgeni Krylatov
ประเทศแหล่งกำเนิด: สหภาพโซเวียต
ภาษาต้นฉบับ: รัสเซีย
จำนวนตอน: 5
การผลิต
ผู้อำนวยการสร้าง: สถานีวิทยุโทรทัศน์กลางแห่งสหภาพโซเวียต   กอร์กีฟิล์มสตูดิโอ (First Artistical Association) 
ผู้ลำดับภาพ: Tatyana Malyavina
ความยาวตอน: 5 ชั่วโมง (317 นาที แบ่งเป็น 5 ตอน ตอนล่ะ 60 นาที)
ออกอากาศ
เครือข่าย: ช่องรายการหนึ่ง
ออกอากาศ: 25 มีนาคม 1985 – 30 มีนาคม 1985
การแสดงที่เกี่ยวข้อง
The Mystery of the Third Planet
กอสต์ยาอิซบูดูเชโว (รัสเซีย: Гостья из будущего, Gostya iz budushchevo) เป็นมินิซีรีส์โทรทัศน์แนวไซไฟสำหรับเด็กจากสหภาพโซเวียต ผลิตโดยกอร์กีฟิล์มสตูดิโอ ออกอากาศครั้งแรกในปี 1985 โดยได้เค้าโครงจากนวนิยายเรื่อง ซโตเลตโตมูวเปริออด (รัสเซีย: Сто лет тому вперёд, Sto let tomu vperod) ของ Kir Bulychov
มินิซีรีส์นำแสดงโดย Natalya Guseva ซึ่งรับบทเป็น Alisa Selezneva เด็กสาวจากโลกอนาคต ซึ่งได้เดินทางท่องเที่ยวโลกปัจจุบัน และ Aleksei Fomkin รับบทเป็น Kolya Gerasimov เด็กหนุ่มที่ใช้ชีวิตในปี 1984 และเดินทางท่องเที่ยวโลกอนาคตปี 2084 กอสต์ยาอิซบูดูเชโว ถือเป็นมินิซีรีส์ที่ประสบความสำเร็จอย่างยิ่งใหญ่ในสหภาพโซเวียต และมีการออกอากาศซ้ำในปัจจุบัน
ประเทศที่มีการออกอากาศ

นอกจากสหภาพโซเวียตแล้ว กอสต์ยาอิซบูดูเชโว ยังออกอากาศในต่างประเทศดังนี้
| ประเทศ | ช่อง |
| --- | --- |
 สหราชอาณาจักร: BBC One
 ฝรั่งเศส: TF1
 อิตาลี: Rai Tre
 ญี่ปุ่น: Fuji TV
 เกาหลีใต้: Seoul Broadcasting System
 อินเดีย: Pogo TV, ETV Bengali, Saam TV, Kushi TV
แหล่งข้อมูลอื่น

เว็บไซต์ทางการ
กอสต์ยาอิซบูดูเชโว ที่ออลมูวี
กอสต์ยาอิซบูดูเชโว ที่อินเทอร์เน็ตมูวีเดตาเบส
เพลงชาติสาธารณรัฐสังคมนิยมโซเวียตยูเครน

| คำแปล: เพลงชาติสาธารณรัฐสังคมนิยมโซเวียตยูเครน |
| --- | --- |
Державний гімн Української Радянської Соціалістичної Республіки

ชื่ออื่น: รัสเซีย: Державний гімн Української Радянської Соціалістичної Республіки
เนื้อร้อง: เปาลอ ตือชือนา, พ.ศ. 2492
ทำนอง: อันตอน ดมือตรอวึช แลแบดือแนตส์, พ.ศ. 2487
รับไปใช้: พ.ศ. 2492
เลิกใช้: พ.ศ. 2534
เพลงชาติสาธารณรัฐสังคมนิยมโซเวียตยูเครน (ยูเครน: Державний гімн Української Радянської Соціалістичної Республіки - Deržavný himn Ukrajinśkoji Radjanśkoji Socialistyčnoji Respubliky) เป็นเพลงชาติของประเทศยูเครนสมัยอยู่ภายใต้การปกครองของสหภาพโซเวียต (ในชื่อ "สาธารณรัฐสังคมนิยมโซเวียตยูเครน").
ประวัติ

เพลงชาติฉบับดังกล่าวเริ่มใช้เมื่อ ค.ศ. 1949 - ค.ศ. 1991. เรียบเรียงทำนองโดย อันตอน ดมือตรอวึช แลแบดือแนตส์ (ยูเครน: Антон Дмитрович Лебединець; Anton Dmytrovyč Lebedynets), และ ประพันธ์บทร้องโดย เปาลอ ตือชือนา (ยูเครน: Павло Тичина; Pavlo Tyčyna). ในปี ค.ศ. 1978 ได้มีการเปลี่ยนแปลงเนื้อร้องในบทที่ 2 เพื่อลบล้างอิทธิพลโจเซฟ สตาลิน ที่ปรากฏอยู่ในเพลง (เป็นส่วนหนึ่งของนโยบายโต้อภิวัฒน์สตาลิน) เนื้อร้องฉบับภาษายูเครนที่ปรากฏในบทความนี้เป็นฉบับที่มีการแก้ไขในปีนั้น ส่วนฉบับภาษารัสเซียเป็นเนื้อร้องฉบับก่อนปี พ.ศ. 2520.
บทร้อง > บทร้อง พ.ศ. 2492 (สมัยสตาลิน)

| ฉบับ พ> ศ. 2492 (สมัยสตาลิน).ภาษายูเครน (อักษรซีริลลิก) | ฉบับ พ> ศ. 2492 (สมัยสตาลิน).ภาษายูเครน (อักษรโรมัน) | ฉบับ พ> ศ. 2492 (สมัยสตาลิน).ภาษารัสเซีย (อักษรซีริลลิก) | ฉบับ พ> ศ. 2492 (สมัยสตาลิน).ภาษารัสเซีย (อักษรโรมัน) |
| --- | --- | --- | --- |
|  1.   Живи, Україно, прекрасна і сильна,  В Радянськім Союзі ти щастя знайшла.  Між рівними рівна, між вільними вільна,  Під сонцем свободи, як цвіт, розцвіла.    ПРИСПІВ:   Слава Союзу Радянському, слава!   Слава Вітчизні народів-братів!   Живи, Україно, радянська державо,   Возз’єднаний краю на віки-віків!    2.  Нам завжди у битвах за долю народу  Був другом і братом російський народ,  I Ленін осяяв нам путь на свободу,  I Сталiн веде нас до світлих висот.    ПРИСПІВ:    3.  Розіб’ємо всі ми ворожі навали  Народного гнiву священним мечем!  Пiд стягом радянським ми дужими стали  I в світ комунізму велично ідем!    ПРИСПІВ: |  1.  Žyvy, Ukrajino, prekrasna i syljna,  V Radjanśkim Sojuzi ti ščastja znajšla.  Miž rivnymy rivna, miž viljnymy viljna,  Pid soncem svobody, jak cvit, rozcvila.    Refrain:  Slava Sojuzu Radjanśkomu, slava!  Slava Vitčyzni narodiv-brativ!  Žyvy, Ukrajino, radjanśka deržavo,  Vozz’jednaný kraju na viky-vikiv!    2.  Nam zavždy u bytvach za dolju narodu  Buv druhom i bratom rosijśký narod,  I Lenin ośajav nam putj na svobodu,  I Stalin vede nas do svitlych vysot.    Refrain:    3.  Rozib’jemo vsi my voroži navaly  Narodnoho hnivu svjaščennym mečem!  Pid stjahom radjanśkym my dužymy staly  I v svit Komunizmu velyčno idem!    Refrain: |  1.  Живи, Украина, прекрасная и сильная  В Советском Союзе ты счастье нашла.  Равная средь равных, свободная средь свободных,  Под солнцем свободы, как цвет, расцвела.    ПРИПЕВ:   Слава Союзу Советскому, слава!   Слава Отчизне народов-братьев!   Живи Украина, советская держава,   Воссоединённый край на веки-веков!    2.  Нам всегда в битвах за судьбу народа  Был другом и братом русский народ.  И Ленин осиял нам путь к свободе,  И Сталин ведёт нас к светлым высотам.    ПРИПЕВ:    3.  Разобъём мы все вражьи навалы  Народного гнева священным мечём!  Под знаменем советским мы сильными стали  И в мир коммунизма величественно идем!    ПРИПЕВ: |   |
บทร้อง > บทร้อง พ.ศ. 2521 (ฉบับแก้ไข)

| ฉบับ พ> ศ. 2521 (ฉบับแก้ไข).ภาษายูเครน (อักษรซีริลลิก) | ฉบับ พ> ศ. 2521 (ฉบับแก้ไข).ภาษายูเครน (อักษรโรมัน) | ฉบับ พ> ศ. 2521 (ฉบับแก้ไข).ภาษารัสเซีย (อักษรซีริลลิก) | ฉบับ พ> ศ. 2521 (ฉบับแก้ไข).ภาษารัสเซีย (อักษรโรมัน) |
| --- | --- | --- | --- |
|  1.  Живи, Україно, прекрасна і сильна,   В Радянськім Союзі ти щастя знайшла.  Між рівними рівна, між вільними вільна,  Під сонцем свободи, як цвіт розцвіла.    ПРИСПІВ:  Слава Союзу Радянському, слава!  Слава Вітчизні на віки-віків!  Живи Україно, радянська державо,  В єдиній родині народів-братів!    2.   Нам завжди у битвах за долю народу   Був другом і братом російський народ,   Нас Ленін повів переможним походом   Під прапором Жовтня до світлих висот    ПРИСПІВ:    3.   Ми славим трудом Батьківщину могутню,  Утверджуєм правду безсмертних ідей.  У світ комунізму - величне майбутнє  Нас Ленінська партія мудро веде.    ПРИСПІВ: |  1.   Žyvy, Ukrajino, prekrasna i syljna,  V Radjanśkim Sojuzi ty ščastja znajšla.  Miž rivnymy rivna, miž viljnymy viljna,  Pid soncem svobody, jak cvit rozcvila.    PRYSPIV:  Slava Sojuzu Radjanśkomu, slava!  Slava Vitčyzni na viky-vikiv!  Žyvy, Ukrajino, radjanśka deržavo,  V jedynij rodyni narodiv-brativ!    2.   Nam zavždy u bytvach za dolju narodu  Buv druhom i bratom rosijśký narod.  Nas Lenin poviv peremožnym pochodom  Pid praporom Žovtńa do svitlych vysot.    PRYSPIV:    3.  My slavym trudom Batjkivščynu mohutńu,  Utverdžujem pravdu bezsmertnych idej.  U svit komunizmu - velyčne majbutńe  Nas Leninśka partija mudro vede.    PRYSPIV: |  1.  Живи, Украина, прекрасная и сильная  В Советском Союзе ты счастье нашла.  Меж равными равна, меж вольными вольна  Под солнцем свободы, как цвет расцвела.    ПРИПЕВ:  Слава Союзу Советскому, слава!  Слава Отчизне на веки веков!  Живи Украина, советская держава  В единой семье народов-братьев!    2.  Нам всегда в битвах за судьбу народа  Был другом и братом русский народ  Нас Ленин повел победным походом  Под флагом Октября к светлым высотам.    ПРИПЕВ:    3.  Мы славим трудом Родину могучую  Утверждаем правду бессмертных идей.  В мир коммунизма — величественное будущее  Нас Ленинская партия мудро ведет.    ПРИПЕВ: |  1.  Živi, Ukraina, prekrasnaja i siljnaja  V Sovet·skom Sojuze ty sčastje našla.  Mež ravnymi ravna, mež voljnymi voljna   Pod solncem svobody, kak cvet rascvela.     PRIPEV:  Slava Sojuzu Sovet·skomu, slava!   Slava Otčizne na veki vekov!   Živi Ukraina, sovet·skaja deržava   V jedinoj semje narodov-bratjev!     2.  Nam vsegda v bitvach za sudjbu naroda   Byl drugom i bratom russkij narod   Nas Lenin povel pobednym pochodom   Pod flagom Oktjabrja k svetlym vysotam.     PRIPEV:    3.  My slavim trudom Rodinu mogučuju   Utverždajem pravdu bessmertnych idej.   V mir kommunizma - veličestvennoje buduçeje   Nas Leninskaja partija mudro vedet.     PRIPEV: |